કોઈના દુઃખના પ્રસંગે સામાન્ય રીતે આપણે તેનું દુઃખ હળવું કરવાના પ્રયાસો જ કરતા હોઈએ છીએ, પરંતુ ઘણી વખત તે સમયે તેનું દુઃખ ઘટવાના બદલે વધી જાય, તેવું બોલાઈ જવાથી ટીકાનું કેન્દ્ર બનવું પડે છે. તેવી જ રીતે કોઈના શુભ પ્રસંગમાં જઈને સોગીયું મોઢું કરીને કોઈ દુઃખદ ઘટનાનું વર્ણન કરીયે, ત્યારે તેને સંજોગો પ્રમાણે મૂલવીને લોકો આપણી બુદ્ધિ એટલે કે 'કોમન સેન્સ' પર જ મનોમન સવાલો ઉઠાવતા હોય છે.